Sigrid Z. Heiberg

Sigrid Zurbuchen Heiberg (født 9. september 1988) er en norsk politiker fra Kaupanger, senere bosatt i Oslo. I 2009 var hun leder for Ungdom mot EU, der hun også har fungert som reisesekretær. I 2011 ble hun medlem i arbeidsutvalget i Nei til EU.

Hun har studert samfunnsgeografi ved Universitetet i Oslo til bachelorgrad. Senere har hun studert ved University of Pretoria i Sør-Afrika, Jawaharlal Nehru-universitetet, og Humboldt-Universität zu Berlin.

Heiberg har vært engasjert i Latin-Amerikagruppene, og deltok i 2010 i en «solidaritetsbrigade» i El Salvador.  Ellers har hun vært aktiv i TEAM (the European Alliance of EU-critical Movements) og arbeidet som rådgiver i ICAN, en kampanje for forbud mot atomvåpen.

I 2018 ble hun valgt til nestleder for Miljøpartiet De Grønne i Oslo, og i 2020 til leder. I 2019 ble hun utpekt til partiets utenrikspolitiske talsperson. Hun ble innvalgt i Oslo kommunestyre 2019. Ved Stortingsvalget 2021 var hun Miljøpartiet De Grønnes tredjekandidat i Oslo, og ble valgt som 1. vararepresentant til Stortinget for perioden 2021−2025.

Eksterne lenker

Referanser

Ungdom mot EU
Personer fra Sogndal kommune
MDG-politikere